LEYHILL FENGSEL ANSATTINNGANG
Hallo, Ms. Glass. Han er tidlig oppe med rypene i dag.
Håper du mener de med fjær.
Du vet godt hva jeg mener.
- Bare gå. Du kan veien. - Adjø.
- Hei, snuppa. - Hei, pappa.
Du gjetter aldri hvor han her kom fra.
- Hvor da? - Avignon.
Hvorfor skulle noen bytte Sør-Frankrike mot et fengsel i Guildford?
De vil bare komme hjem. Det kan man ikke komme unna.
Hva har du der?
Den beste lukten i verden.
Du må nyte de finere ting i livet.
Ja. Hva er champagnen til?
Feirer vi?
Tenkte å ta et skritt unna den sedvanlige vino collapso.
Så vi tar ikke et glass for hertugen, altså?
Selv om vi fikk to nye gårder og et utvidet imperium.
For å oppklare situasjonen
så mener Eddie at de to nye lokalene han har hjulpet oss å skaffe
utvilsomt er hans billett ut.
Ja ja, den gutten skal ingen steder.
Jeg skal si deg hvorfor. Du skjønner, innerst inne så vil han ikke det.
Innsikt basert på én fyllelunsj.
Nei. Jeg tror han har fått sansen for det.
Selv om jeg var motvillig til å bli med på ditt fjollete eventyr med hertugen,
så har han vist seg å være nyttig.
Men jeg tror ikke det har stoppet ham fra å ønske oss vekk.
Og om han vil tjene mer penger for meg, er det greit.
Men han kan ikke gi seg. Ingen gir seg.
Det er opp til deg å få has på ham.
Om han kødder med meg ved årets slutt, kapper jeg av ham hodet.
Jeg skal få has på ham.
- Hvordan vil du ha det, sir? - Ute, Mr. Lawrence.
De siste få månedene har du spilt godt på lag.
Så jeg lurte på
om du ville takke ja til en mer formell heltidsstilling i organisasjonen.
Selv om jeg setter pris på denne evalueringen,
er jeg fornøyd med avtalen slik den er nå.
Er du sikker på det?
Jeg må si at det har vært et par øyeblikk de siste månedene
der jeg har tenkt...
...at du har kost deg.
Bra runde.
Mens jeg har deg vil jeg høre hva du synes om situasjonen jeg prøver å få styr på.
Jeg tror du har en rekke med militære evner som kan brukes.
Jeg hjelper gjerne om det får fart på min utgang.
Vært ved havna i Zeebrugge?
HAVNA I ZEEBRUGGE
Vi frakter gress verdt £ 80 millioner gjennom den årlig.
Vi dyrker ikke bare. Vi eksporterer.
Men i det siste har vi fått en liten hump i veien.
Mye er beslaglagt av belgisk føderalt politi. Eksporten måtte stoppes.
Det er mye jævla spenn som står på spill her.
Hvem styrer ting der?
Et skikkelig rasshøl kalt Florian de Groot.
Eller som pappa kaller ham, den forpulte fittejævelen fra Belgia.
Fengende.
Det eneste han liker mer enn rødvin og god mat er lyden av sin egen stemme.
Keith og Blanket tar ham med til England så jeg kan finne ut hva faen som skjer.
Du vet hvorfor vi er her.
Jeg trenger din mening. De Groot tærer på meg.
Jeg vet ikke om han bare er sånn...
- Du burde smake. - ...eller om han prøver å lure meg.
- Du trenger å se det store bildet. - Nettopp.
Jeg får dem til å ta ham med til gården. Du må ikke engang dra hjemmefra.
- Jeg kan gjøre det i tøflene. - Hva enn du føler for.
Jo flere lover og regler landet ditt skriver,
jo flere ansatte i EU må de hyre for å håndheve dem.
Og flere folk betyr flere munner å mette, Susie.
Så om du vil ha... varene dine
til å beholde sin trygge vei til kontinentet,
så vil det koste mer penger.
Hvor mye mer, nøyaktig?
Halvannen million.
Hvordan kom du frem til dette konkrete beløpet?
I Zeebrugge har vi lokalt politi,
føderalt politi, maritimt politi,
tollere og grensevakter.
Alle er veldig grådige.
Om jeg ikke betaler dem umiddelbart, så blir de sinte og tyster.
- Går det bra om vi tar en prat? - Selvsagt.
- Rask prat, Susan. - Greit.
- Jeg tror han lurer oss. - Ok.
Han har tipset grensepolitiet og bruker det til å heve prisen.
- Hvorfor nå? - Kanskje han ble grådig.
Jeg ville skjønt det for ekstra 10 %, men han går for dobbelt.
Han må tro han har noe stort i ermet. Uansett må du bruke en annen rute.
Gir du ham det han vil ha, ber han om mer.
Jeg kan gå opp til 1,2, men det er mitt endelige tilbud.
Om du vil løse situasjonen,
må du betale det du har gjort hittil, pluss 1,5.
Forstår du?
Jeg setter pris på at diverse folk må væte sine nebb.
Sånn er verden. Men innenfor rimelighetens grenser.
Du tar deg faen ikke friheter.
Jimmy, hva skjer med lyset?
Den første er koblet til. Kjør!
Prøver du å skremme meg med dine billige triks?
- Du kan ikke binde meg som et dyr. - Det er best dette ikke er deg.
Eddie, se hva som skjer. Ta med Blanket.
Kom an!
De tar de jævla generatorene!
Inn i bilen, for helvete.
Nå kødder du, vel?
Dette kommer du til å like.
- Det er litt i overkant. - Vel...
Du kan ikke drepe oss uten konsekvenser.
Jeg har hundrevis av fettere.
Ingen blir drept.
Hva med ham? Store gubben med gevær.
Han ble bare litt oppspilt. Ikke sant, Blanket?
Tyvaktig sigøynerpakk.
- Faen ta! - Rasistiske jævel.
Vi er en minoritet. Dere trenger sensitivitetstrening.
Vi er ikke sigøynere. Vi er reisende.
Samme jævla greia.
Greit. Bare slapp av.
Slapp av. Blanket, si til Susie hva som har skjedd.
- Drit og dra, Blankie. - Gå. Vi klarer oss.
- Smella, hva heter du? - Dra til helvete.
Bare si hva du heter, du.
Etternavn Ward. Og det er alt du får, gammer'n.
Du er på privat eiendom og tok to generatorer. Hvorfor?
Vi hadde ikke noe valg.
En mann fra kommunen tok vår. Vi har ingenting.
- Er det mitt problem? - Som om du trenger den.
Små barn uten oppvarming sover i iskalde senger.
Vil dere gjøre det mot oss, gutter?
Kom igjen, tenk på barna.
Gutter, koble ut generatoren nå.
Siden vi er så storsinnede, får du den du tok til barna.
- Denne blir her. - Kom igjen.
Blir dette et problem?
Ward-familien er beryktet her omkring.
Hundekamper, hanekamper, maktkamper.
Hundre generasjoner med dynastisk vold.
Vi må trå veldig forsiktig.
Hva skjedde?
Fant en av kyrne dine lysbryteren?
Skjønner du? Arrogant jævel.
Vi bør gå med på en midlertidig heving til vi finner et alternativ.
Jeg liker ikke å bli truet med våpen.
Vi sender ham tilbake til Belgia og sier at vi vurderer det.
Lar ham sture litt.
- Hva med de reisende? - Vet ikke. Hva tror du?
Kommer an på. Men om de vet hva vi holder på med, kan det bli et problem.
Vi burde besøke dem.
Unnskyld meg, jeg vil hjem til sivilisasjonen.
- Hva faen stirrer du på? - Deg, din skalla dritt.
Hold fast på parykken, ponnigutt. Vi vil snakke med sjefen din, hvem enn det er.
Hvem spør?
Folka som var så snille og ga deg den generatoren.
JP!
Kellie-Anne!
Det er jævlene som skjøt på oss i går.
Hvem av dem?
Han.
Det hjelper deg ikke her.
Skjøt du på min jævla familie?
Vi visste ikke at det var barn fordi det var mørkt
siden noen nylig tilegnet seg generatorene våre.
Hva om vi slår av en liten prat?
Kanskje et litt mer privat sted.
- Om du har noe å si, så si det. - Hva gjør du, mamma?
Han er en jævla hertug, Kellie-Anne. Jeg så det i avisen.
Gå, da.
- Melk og sukker, Deres Nåde? - Litt melk, takk.
- Ikke hver dag vi har kongelige her. - Perfekt.
Takk, mamma. Ja.
Hva vil dere?
Forsikring om at du og din slekt holder dere unna eiendommen min.
Fordi du dyrker gress?
Hvor har du det fra?
Vet ikke. Kanskje alle de jævla generatorene.
Alle som kommer og går.
Alle de vietnameserne som går seg vil hos oss.
Eller det at en av gutta så oppi de blå tønnene og fant dette.
Det beviser ingenting.
Prøver du å utpresse oss?
Det kommer an på hvordan du definerer utpressing.
Kanskje du kan hjelpe oss med definisjonen.
Greit.
UFORSTÅELIG REISENDE-MUMLING
Jeg vil være med.
Excuses-moi?
Vi kan alt mulig som kan være til nytte her.
Du finner nok ut av det.
Jeg tror dette møtet har nådd sin naturlige slutt.
Et øyeblikk, Susie.
Kan jeg ta et ord med kollegaen min?
Siden du er hertug... slå deg løs.
Takk.
UFORSTÅELIG KAKSEMUMLING
Slik det har seg har vi et lite problem med distribusjonen av vårt produkt.
Det slår oss at dere kan være ganske vante med
å få varer over grensa.
Det er bare en lei jævla klisjé.
- Er den sann? - Han sa ikke at den ikke var sann.
Dere kan hjelpe oss å få produktet vårt til Europa.
Hva synes du? Kan vi avtale noe her?
Du ber om å danse med meg og har ikke engang kjøpt meg en drink.
Hva drikker du?
Dyr jævla whisky.
Du er en gentleman, Deres Nåde.
Smaker jævla dyrt, ja.
Dalmore, 25 år gammel single malt.
Jeg kom ikke hit tomhendt.
Dette her
er poitín fra County Mayo.
Det er lagd av potet,
villepler
og litegrann bremsevæske.
Du må ha noe som holder deg i tøylene når maskineriet går.
Du må få akkurat riktig balanse, ellers kan du bli blind.
Slainte.
- For helsa. - Skål.
Faen ta. Kraftige saker.
Wow.
Så... har vi en avtale, eller hva?
Ikke før vi drikker hele denne flaska med poitín, Susan.
Du vil forhandle med Ward.
Da må du feste med Ward.
Det forstår du vel.
Om det er det du vil, er jeg med.
Wham Tam. Du sa selv at du aldri har hatt mer sex enn du har etter en begravelse.
Du verden...
Min bror, Freddy, og hans kone, Tamsin.
Dette er John Paul og familien.
Slå dere ned og drikk med oss.
Greit, faen heller.
Vel...
Start den jævla motoren.
Venter vi gjester, kjære?
Det virker som at det er 400 sigøynere som kommer ned veien her.
Ikke snakk for høyt, mor.
Det ble sent i går.
Virkelig, kjære? Hvor sent da?
Du ser fryktelig ut. Som om du sov på plenen.
Takk.
Ja, poitín gjør deg blind, sier de.
Og gir deg hukommelsestap.
Jeg kan ha vært full og sagt ja til at de blir i et par dager.
- Jeg burde advart deg. - Nei, det går bra.
Geoff og jeg ble bare litt sjokkert
da vi så dem komme opp hit sånn.
Hva gjør du her ennå?
Jeg aner ikke.
Jeg våknet opp med en halvspist boks med bønner og en flaske vermut.
Jeg føler meg påkjørt.
Der har vi et par tunge huer.
Bra opptreden i går av dere begge. Jeg ble imponert.
Takk. Jeg skal fikse det.
Smertestillende.
Ja. Smertestillende.
Nydelige jente.
Du er nydelig, er du ikke?
Er du ikke det?
- Du er nydelig. - Hei!
Hva gjør du?
Beklager, jeg bare... Hun er vakker.
Jeg bare... pratet med henne.
Ble kjent med henne.
Hun liker deg.
Rir du?
Siden jeg var liten.
- Kanskje du burde ta henne ut på tur. - Kan jeg?
Hun rir henne godt.
God morgen, Deres Nåde.
Jeg trodde du var ute. Jeg sa hun kunne ri henne.
Vi kan ta henne tilbake i stallen.
Ikke vær fjollete. Det går bra.
Fint å se henne bli ridd.
Hun slipper jo ingen til på ryggen.
De sitter ganske likt, synes du ikke?
Hun og Charly.
Jeg antar det.
Hun klarer seg bra på universitetet.
Ja, jeg hører det, Deres Nåde.
Jeg tenker ofte på
hvor vanskelig det må ha vært for deg
å se Charly vokse opp i alle disse årene.
Det var ikke så ille.
Jeg var iallfall i nærheten og lærte henne å ri.
Det er vel noe?
Definitivt.
Hva er forholdet mellom dere to?
Dere var veldig kosete på sofaen.
Om du skjønner.
Det er bare jobb.
Vi er kollegaer.
Jeg ser på det glimtet i øyet ditt at du er fredløs.
Jeg vil si at du har rebelsk blod i årene.
Og en arbeiderklassejente som deg og en hertug,
hans folk har fengslet folk som oss siden Vilhelm Erobreren.
Du tar ikke feil. Men vi er ikke her for å prate om meg, JP.
Vi er her for å finne ut hvordan du skal få til det her.
Her er greia. Familien min og jeg drar til og fra Europa konstant.
Noen ganger via Irland, andre ganger ikke. En måned er det hestemesse i Spania.
Neste måned er det tur til en leirplass i Belgia.
Men denne måneden
er det pilegrimsferd til Lourdes.
Sjef, om du hadde fortalt meg på skolen
at jeg ville tjent bedre på å stappe pakker med gress oppi jomfru Maria,
så ville jeg sagt at du var gæren.
Ikke se på meg.
BELGIA
TYSKLAND
FRANKRIKE
TOLLVESENET
SPANIA
VEIT DA FAEN
Nye foretak går sjeldent så bra som dette.
Laginnsats.
Se, du koser deg.
Kanskje.
Rev?
Nei, ellers takk, bror.
Gode, gamle Opus X? Pappas favoritt.
Vi må vel alle bare holde oss til det vi kan.
Apropos har jeg tenkt litt.
Uff da.
Jeg vet at det skal være midlertidig, alt dette med Susie Glass og pappaen.
Men du er så jævla bra på det. Du vet det?
Faktisk tror jeg at de forbereder deg.
Min lillebror,
baronen over alle baroner.
Jeg vet nå ikke det,
men de har spurt om jeg vil forlenge kontrakten videre.
- Faen, du må jo bare si ja. - Hvorfor det?
Hvorfor? Fordi...
Livet er kort, Edward.
Vi må bare finne ut hva vi er gode til og pule konsekvensene i ræva.
Konsekvensene kan pule deg i ræva om du må sitte inne i 14 år.
Ja, vi sitter alle i bur, bror.
Bare husk dette.
Jeg vandrer også opp et fjell, Edward.
Og når jeg når toppen...
...så vil utsikten gi alle bakoversveis.
For... nye høyder?
For nye høyder.
Jeg var helt sikker på at hun hadde stoppet alle sendingene.
Min mann på innsiden har vann over hodet.
Mistet kontrollen.
Jeg trenger bare tid, jeg skal fikse det.
Det er en vakker jævla bil.
Den tilhørte gamlingen.
Herregud. Fikk du bilen og huset?
Alt jeg fikk var i ustand.
Her også, egentlig.
- Unnskyld meg. - Det er sikkert futen igjen.
- Ja. - Er du med JP?
Jeg var det.
Kom til gården.
Ikke si noe.
Hva skjedde?
Det var over fire millioner pund der inne. Nå er det borte.
Vi har blitt ranet.
Jimmy, kamera.
Knust.
Hva med generatorene? De ble stjålet av taterne.
Ikke trekk konklusjoner.
Tenk over det. Det er i deres natur. Hva ellers?
Jeg ville ikke si noe. Ingen liker tystere, især ikke jeg.
Jeg gikk over gården her om dagen, og jeg så JP ved inngangen.
Jeg trodde han røykte eller noe.
Men han så oppbrakt ut. Stakk kjapt.
- Jeg tror han klussa til kodene. - Når var det?
Må ha vært litt etter midnatt. Litt sent for en spasertur?
Akkurat når det gikk så bra.
Jeg tar meg av det. Faen!
ADRESSE?
MÅ TA DET EN ANNEN GANG
Har du hørt det?
Jeg har hørt det.
Og hva tror du, Eddie?
Jeg tror du gjør dette pinlig for meg.
Hvordan det?
Tenk om du var meg. Hvordan møttes vi?
Vi møttes fordi du stjal av meg.
Du må ta en nærmere titt på alle i din egen leir.
Jeg ser ikke på dem. Jeg ser på deg.
Tok du pengene, John?
Vær jævla forsiktig, Eddie.
Stjal du... de pengene?
Luna.
Det er i orden, Suze.
- Kameraet funker. - Hvor er de reisende nå?
Ser ut som de har forduftet.
Faen.
Sett sammen en gjeng.
Jeg vil finne dem. Forstår du det? Alle mann på dekk.
Skal jeg gå tilbake til de Groot? Gjøre opp for skaden?
God morgen.
- Kjapt ord, Susan. - Vent litt.
Hvem tjener på det om vi skylder på de reisende
og mister distribusjonen i Europa?
- Den forpulte fittejævelen fra Belgia. - Nettopp.
Jeg var litt rask på avtrekkeren med JP. Han er en tyv, men ikke vår tyv.
De ville bare dratt med pengene.
Fingerer de Groot dette helt fra Europa?
Han kunne ikke gjort det selv.
Han måtte hatt noen på innsiden.
Noen nær. Noen på gården.
Jeg tror vi må ta en tur til Zeebrugge.
Å, Susie, Eddie.
Godt å se dere.
Ikke til oss. Vi spiser ikke.
Det er alltids tid til lunsj.
Dere er i Europa, mine venner.
Og i Europa liker vi å leve litt.
I England har dere det alltid så travelt.
Tikk-takk, tikk-takk.
Som Big Ben.
Voilà, monsieur.
- Dette er hest... - Jeg vet hva det er.
Jeg har alltid syntes at hest var mer delikat enn oksen eller kua.
Jeg antar at deres tilstedeværelse peker mot en vilje til å gjenåpne
våre forhandlinger.
- På sett og vis. - Så dere sier ja til betingelsene?
Faktisk er vi her for å tilby deg noe... mye mer verdifullt.
Å, hva er det?
Motgiften.
Mot hva?
Giften som nå finnes i kroppen din,
som burde begynne å fungere... nå.
Når man styrer et internasjonalt forbrytersyndikat
kan man nå hvem som helst.
Hjertet ditt begynner å slå tre ganger så fort
for å holde blodtrykket oppe.
Om rundt fem minutter vil kroppen din gå i sjokk.
Du vil miste kontrollen over kropps- funksjoner og få et stygt hjerteinfarkt
på grunn av skadene på organene dine. Og så...
...vil du kveles til døde.
Du vil ligge på restaurantgulvet og gispe etter luft,
som en døende jævla fisk.
Med mindre du tar motgiften.
Vi trenger et navn.
Jeg vet ikke hva du mener.
Klokka tikker. Tikk-takk, tikk-takk. Som Big Ben, hva?
Dere europeere.
Så treige.
Navnet.
- Skuffende. - Veldig.
Her.
Du blir bra igjen om en time.
Skulle du få en plutselig lyst til å informere personen om nylige hendelser,
husk hvor enkelt det var å komme til deg nå.
God lunsj, Mr. de Groot.
Så... hvordan skal vi håndtere ham?
Det kan bare være ett resultat.
Han er en stor gutt. Han visste hva som kunne skje.
Ja.
Vel, dette blir ikke særlig hyggelig.
Det er det aldri.
Jeg likte ham faktisk. Trodde vi kunne stole på ham.
Man vet aldri.
Man vet faen meg aldri.
Noen spesiell måte du vil gjøre det på?
Byr du på dine tjenester?
Ikke direkte.
Det er ikke min verden.
Men det kan være noen som kan hjelpe. Vi må overtale ham da, men.
God morgen.
Kom til meg.
Du, Francie. Hold på dem.
- Hva vil han? - Hva gjør han her?
Mine herrer.
Tungt bevæpnet så tidlig på dagen.
Når du beskylder noen for å stjele fra en narkobaron, blir man litt paranoid.
Godt poeng.
Hva faen vil du?
Å gjøre det godt igjen. Jeg vil gi deg en gave som skadeerstatning.
En gave? Mannen vil gi oss en gave.
Jævla julenissen.
Hva om jeg gir deg en gave?
Den fortjente jeg.
- Greit. - Heia, JP!
Ja!
Du sa du hadde noe til meg.
Noen prøvde å lure deg.
Gi meg et navn, Eddie.
Jeg kan gi deg noe bedre.
Hva skjer her, Eddie? Teddybjørnpiknik?
Du vet hva som skjer, Keith.
Nå må du gi deg.
Du vet hva som kommer nå.
Beklager, Keith.
Gå.
Er du litt døv... i tillegg til å være en snok?
Gå, for faen.
Faen ta deg.
Faen ta deg også.
Tror du belgieren fant på det selv?
Det var ikke Keiths idé. Han har ikke hjernen til det.
Hva om Keith var et symptom og ikke årsaken?
Hvilket symptom da? Ingen er syke her, vel?
Nei. Det er et mønster.
En last med gress forsvinner. Blokader på kontinentet. Rotter på kjøkkenet.
- Alt henger sammen. - Greit.
Vi har hatt noen problemer, og du ordnet opp.
Men produktet går ut og pengene kommer inn, sant?
Skipet må bare inn på trygt farvann, så ser vi.
Det er mørke skyer i horisonten.
Vi må ta ned periskopet og skyte ut noen torpedoer.
Nei, du hører faen ikke etter.
Jeg er kapteinen, og jeg sier at vi kjører på.
Jeg er glad Blanket ikke gjør det. Du er en bra mann, Eddie.
Se på meg, Keith.
Hvorfor ser jeg på deg? Du er så godt som død.
Dere tror dere er så tøffe. Bobby Glass kverker dere alle.
Jeg vet hvor mange lik det er fordi jeg begravde dem, for faen.
Jeg har sett bak gardina, og ingen av dere er klare for det.
Dere er rævkjørt, alle mann. Det er bare et spørsmål om tid.
Det samme vil skje med deg, Eddie. Du jobber for Bobby Glass nå.
De kaprer deg til slutt. Akkurat som meg. Akkurat som Jethro.
Hva sa du?
Sa hun ikke det? Selvfølgelig ikke. Jethro ligger på bunnen av Themsen.
JP, jeg ber deg, kan du skyte dette fehuet?
Tror du at du har et valg? Du lurer deg selv.
Du kan ikke stole på henne eller noen av dem.
Er det gjort?
Det er gjort.
Tekst: Ekaterina Pliassova